CELEX: 62019TN0516
Language: hu
Date: 2019-07-19 00:00:00
Title: T-516/19. sz. ügy: 2019. július 19-én benyújtott kereset — VDV eTicket Service kontra Bizottság és INEA

23.9.2019   
            
            
               HU
            
            
               Az Európai Unió Hivatalos Lapja
            
            
               C 319/29
            
         
      2019. július 19-én benyújtott kereset — VDV eTicket Service kontra Bizottság és INEA
      (T-516/19. sz. ügy)
      (2019/C 319/30)
      Az eljárás nyelve: német
      
         Felek
      
      
         Felperes: VDV eTicket Service GmbH & Co.KG (Köln, Németország) (képviselő: A. Bartosch Rechtsanwalt)
      
         Alperesek: Európai Bizottság és Innovációs és Hálózati Projektek Végrehajtó Ügynökség (INEA)
      
         Kérelmek
      
      A felperes azt kéri, hogy a Törvényszék:
      
                  —
               
               
                  az EUMSZ 272. cikk alapján állapítsa meg, hogy a kereset tárgyát képező ügyiratokban szereplő 407 443,04 EUR összeget kitevő költségek el nem ismerése jogellenes,
               
            
                  —
               
               
                  másodlagosan az EUMSZ 263. cikk (4) bekezdése alapján semmisítse meg a megtámadott határozatot,
               
            
                  —
               
               
                  a Bizottságot kötelezze az eljárás költségeinek viselésére.
               
            
         Jogalapok és fontosabb érvek
      
      A kereset az Innovációs és Hálózati Projektek Végrehajtó Ügynökség (INEA) 2019. május 13-i ARES(2019)3151305. sz. határozata ellen irányul, abban a részében, amelyben az a felperesnek a Horizon 2020 Framework Programme — Project: 636126 — European Travellers Club keretében igényelt 407 443,04 EUR összeget kitevő költségeit meg nem téríthetőnek nyilvánítja.
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első jogalap: joggal való visszaélés a téves költségkiutalásról való feltétlen tudomás miatt
                  
                              —
                           
                           
                              Az alperesek jogukkal visszaélve jártak el, mivel egyrészt bizonyos alvállalkozói költségeket, amelyek a felperest illeték volna meg, nem ismertek el, másrészt számos iratból tudomásuk kellett legyen arról, hogy a felperes alvállalkozói költségei jóval magasabbak voltak, mint az érintett Grant Agreement 2. mellékletében szereplő költségek.
                           
                        
            
                  2.
               
               
                  A második jogalap: a bizalomvédelem elvének megsértése
                  
                              —
                           
                           
                              Az alperesek ugyanazon megfontolásokból, mint az első jogalap keretében kifejtettek, megsértették a bizalomvédelem elvét.